|  |  |  |  |  |
| --- | --- | --- | --- | --- |
| Predmet: **Italijanski jezik za 5. razred osnovne škole** | | | | |
| Udžbenik: **Amici D’ITALIA 1** | | | Izdavač: **Data Status** | |
| Nastavnik: | | | | |
| Čas broj: 28. | | Odeljenje: | | Datum: |
| Nastavna tema: | **Tanti auguri!** | | | |
| Nastavna  jedinica: | **Il tempo libero dei giovani** | | | |
| Tip časa: | obrada | | | |
| Cilj čas: | Upoznavanje sa životom mladih u Italiji i usvajanje vokabulara u vezi sa slobodnim vremenom | | | |
| Očekivani  ishodi: | Učenik će biti u stanju da iskaže uobičajene aktivnosti mladih u Italiji i mladih u svojoj zemlji, pomoću jednostavnih jezičkih sredstava | | | |
| Međupredmetne kompetencije: | Saradnja, komunikacija, kompetencija za učenje | | | |
| Oblik rada: | frontalni, individualni, u paru, grupni | | | |
| Nastavne  metode: | dijaloška, video u nastavi, demonstrativna, rad na tekstu, diskusija | | | |
| Nastavna  sredstva: | udžbenik, digitalni udžbenik, poster (tabela) | | | |
| Korelacija sa drugim predmetima: | Srpski jezik | | | |
| **Vremenska struktura časa (tok časa)** | | | | |
| **Uvodni deo:**  (10 minuta) | Provera domaćeg zadatka.  Nastavnik objašnjava učenicima novu nastavnu jedinicu i počinje od objašnjenja naslova. Cilj ove nastavne jedinice nije samo lingvistički pa zato više pažnje nastavnik posvećuje kulturnom aspektu kako bismo našim  učenicima približili život mladih Italijana. | | | |
| **Glavni deo:**  (27 minuta) | **Udžbenik, 36. strana, vežbanje 1**  Učenici po uputstvu nastavnika gledaju fotografije na ovoj strani kako bi se na taj način upoznali sa temom. Nastavnik objašnjava i zapisuje na tabli i objašnjava ključne reči koje su neophodne za razumevanje teksta. (*tempo libero, giovani, divertimento, calcio, calcetto, pallavolo, ascoltare la musica*)  Daje učenicima potrebno vreme da samostalno pročitaju tekst i podvuku nepoznate reči. Nastavnik napominje učenicima da ne moraju sve reči da razumeju i da se ne obeshrabre na početku već da pročitaju pažljivo ceo tekst.  Nakon čitanja teksta, nastavnik pravi male grupe od 3-4 učenika koji razmenjuju i upoređuju informacije u vezi sa tekstom i zajedno prevode podvučene reči, a zatim povezuju slike sa pojmovima iz teksta.  Po jedan učenik iz grupe čita rešenja (*danza 6, nuoto 4, pallacanestro 1, incontrano gli amici 5, giochi al computer 3, parlare tramite sms 2*) i svi zajedno proveravaju tačnost uz pomoć nastavnika. Nastavnik zapisuje nepoznate reči: *danza, nuoto, pallacanestro, gioco* i objašnjava ih.  **Udžbenik, 37. strana, vežbanje 2**  Nastavnik daje uputstvo za rad u paru (ili u već formiranim grupama). Za ovaj zadatak je potrebno da učenici ponovo pročitaju tekst i razvrstaju u dve tabele date u udžbeniku sve navedene aktivnosti u tekstu prema mestu na kome se one izvode. Na primer:  *Attività in casa – giocare con la Playstation; Attività fuori casa – calcio*.  Pošto se neke aktivnosti mogu izvoditi i u kući i van nje, nastavnik može sa učenicima pokrenuti diskusiju o iskustvima učenika na ovu temu. Na primer  *ascoltare musica.*  **Vežbanje 3**  Sledeći zadatak je važan iz razloga što svi učenici mogu da učestvuju u njemu, ali i zato što mogu da uporede navike mladih u Italiji i u svojoj zemlji. Učenici navode najmanje tri aktivnosti kojima se bave u slobodno vreme. Učenici čitaju svoje odgovore i razgovaraju o svom slobodnom vremenu i prave poređenje sa slobodnim aktivnostima kojima se mladi bave u Italiji.  **Video, 37. strana**  Nastavnik pušta video intervju sa nekoliko učenika u Italiji koji pričaju o svojim slobodnim aktivnostima. Intervju ne bi trebalo da predstavlja problem za razumevanje jer se pitanje pojavljuje na ekranu pre nego što ih učenici čuju. Za proveru razumevanja intervjua i razgovora sa učenicima, nastavnik koristi uputstva sa 74. strane iz Priručnika za nastavnike. | | | |
| **Završni deo:**  (8 minuta) | **Domaći zadatak**  Nastavnik donosi na čas pripremljenu tabelu sa navedenim slobodnim aktivnostima i zadužuje učenika koji će do sledećeg časa uneti broj učenika koji se bave određenom aktivnošću.  Na kraju, prema broju glasova, nastavnik će sa učenicima napraviti top listu omiljenih slobodnih aktivnosti. Ovaj poster će ostati na zidu učionice. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |