|  |  |  |  |  |
| --- | --- | --- | --- | --- |
| Predmet: **Italijanski jezik za 5. razred osnovne škole** | | | | |
| Udžbenik: **Amici D’ITALIA 1** | | | Izdavač: **Data Status** | |
| Nastavnik: | | | | |
| Čas broj: 53. | | Odeljenje: | | Datum: |
| Nastavna tema: | **Un nuovo compagno** | | | |
| Nastavna  jedinica: | **Un giro a Torino** | | | |
| Tip časa: | obrada | | | |
| Cilj časa: | Upoznavanje sa znamenistostima Torina | | | |
| Očekivani  ishodi: | Učenik će biti u stanju da predstavi kulturne znamenitosti italijanskog grada Torina i da uporedi sa znamenitostima svog grada. | | | |
| Međupredmetne kompetencije: | Saradnja, komunikacija, kompetencija za učenje | | | |
| Oblik rada: | frontalni, individualni, u paru, grupni | | | |
| Nastavne  metode: | rad na tekstu, metoda pisanja, verbalne, video u nastavi, demonstrativna | | | |
| Nastavna  sredstva: | Udžbenik, geografska karta, fotografije | | | |
| Korelacija sa drugim predmetima: | Srpski jezik, Geografija, Istorija, Likovna kultura | | | |
| **Vremenska struktura časa (tok časa)** | | | | |
| **Uvodni deo:**  (10 minuta) | Provera domaćeg zadatka. | | | |
| **Glavni deo:**  (27 minuta) | **Udžbenik, 62. strana, vežbanje 1**  Nastavnik upućuje učenike na 62. stranu udžbeniku i tekst o Torinu, gradu u kome žive glavni likovi udžbenika. Učenici treba kroz ovaj tekst i fotografije da se upoznaju sa gradom na severu Italije. Učenici čitaju tekst i povezuju pasuse sa fotografijama. Pre čitanja teksta, nastavnik zapisuje i objašnjava ključne reči kako bi učenici mogli samostalno da urade ovaj zadatak i što bolje razumeju tekst. (*capoluogo, città, casa, chiesa, piazza, Rocca, palazzo*, *egizio*...). Učenici pre čitanja teksta treba da dobro pogledaju fotografije i da porazgovaraju sa nastavnikom šta predstavljaju, po njihovom mišljenju, ove fotografije. Nastavnik napominje učenicima da nije potrebno da razumeju sve reči i da se ne obeshrabre jer će im tekst u početku izgledati teško. Učenici rade ovaj zadatak u paru, a zatim odgovore proveravaju u grupama od po 4 učenika (na primer po dve klupe od po dva učenika), pa tek onda svi zajedno proveravaju rešenja.  **LIM**: Nastavnik može koristiti mogućnosti interaktivne table: zumiranje teksta ili fotografija, markiranje itd.  Nastavnik zadaje još jedan zadatak za učenike, a to je da u okviru grupe izdvoje sve nepoznate reči i pokušaju da razumeju njihovo značenje. Nastavnik i ove reči zapisuje na tabli. (rešenja iz 1. vežbanja: 1 c, 2 f, 3 e, 4 b, 5 d, 6 a)  **Udžbenik, 63. strana, vežbanje 2**  Učenici samostalno rade zadatak, proveravaju u paru, a zatim svi zajedno.  (rešenje: 1 *alle montagne, 2 una fortezza, 3* *mummie, 4 nella Mole, 5 un cinema, 6 la tramvia, 7 di barca capovolta)*  Nakon provere, nastavnik pita učenike koji im je podatak, od navedenih, najzanimljiviji. Učenici gledaju geografsku kartu Italije i položaj Torina na karti. (strana 143. i 144. u udžbeniku). Motiviše učenike za razgovor o svom gradu ili nekom većem gradu koji svi poznaju i prave poređenje između Torina i tog grada.  Opciono (po proceni nastavnika):  Nastavnik uključuje video snimak (*Libro digitale*)  Nastavnik radi video vežbe po uputstvu iz Priručnika za nastavnike ( Guida per l’insegnante, pagina 75 ). | | | |
| **Završni deo:**  (8 minuta) | **N**astavnik daje uputstvo za rad u grupi.  Nastavnik zapisuje na tabli pojmove (ili već pripremljen papir) u vezi sa tekstom o Torinu.  Na primer:  *Borgo Museo del cinema*  *Museo montagna*  *Mole Antonelliana Rocca*  *Gianduiotto fiume*  *Lingotto collina*  *Po cioccolatino*  *Alpi egizio*  *Superga Fiera*  Učenici u grupama povezuju pojmove, sa zatvorenim udžbenikom. Pobednik je grupa koja koja ima najviše tačnih rešenja. Nastavnik pohvaljuje učenike.  **Domaći zadatak**: pročitati tekst *Piemonte* na 134. strani udžbenika i pronaći još neke zanimljivosti o ovoj regiji i njenom glavnom gradu. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |